**09.09.2022.(1)**

**E-pasta nosaukums**

SPKC vēstule par vakcināciju

**E-pasta teksts**

Pēc Slimību profilakses un kontroles centra (turpmāk – SPKC) rīcībā esošās informācijas pielāgotās Covid-19 vakcīnas (“Comirnaty Original/Omicron BA.1” un “Spikevax Bivalent Original/Omicron BA.1”) būs pieejamas Latvijā, sākot ar 2022. gada 8. septembri.

Pielāgoto vakcīnu pirmreizējo pasūtījumu var veikt līdz 07.09.2022. (ieskaitot), bet piegādes plānotas 09.09.2022. un 12.09.2022. (ievērojot A/B sadalījuma sarakstu). Covid-19 vakcīnu piegādes turpmāk tiks nodrošinātas vienu reizi nedēļā. Pasūtījuma piegādes grafiki būs pieejami SPKC tīmekļa vietnes sadaļā “Profesionāļiem → Covid-19 → Vakcīnu pret Covid-19 pasūtīšana”. Vairāk informācijas par pielāgotām vakcīnām pieejamas Zāļu valsts aģentūras mājaslapā [https://www.zva.gov.lv/lv/jaunumi-un-publikacijas/jaunumi/pirmas-pielagotas-covid-19-vakcinas-r​ekomendetas-apstiprinasanai-es](https://www.zva.gov.lv/lv/jaunumi-un-publikacijas/jaunumi/pirmas-pielagotas-covid-19-vakcinas-rekomendetas-apstiprinasanai-es.).

**Vēršam uzmanību, ka vakcinācija ar pielāgoto vakcīnu ir rekomendējama visai sabiedrībai, bet stingri rekomendējama ir:**

* imūnsupresētiem cilvēkiem un viņu ciešām kontaktpersonām,
* cilvēkiem ar hroniskām slimībām,
* ilgstošiem sociālās aprūpes centru iemītniekiem un to aprūpes personālam,
* senioriem vecumā no 65 gadiem,
* veselības aprūpes personālam,
* grūtniecēm.

Piegādei paredzētais vakcīnu daudzums ir pietiekams, lai veiktu gan riska grupu, gan citu iedzīvotāju vakcināciju. Aicinām pasūtījumā iekļaut abas pielāgotās vakcīnas, lai nodrošinātu  iedzīvotājiem izvēles iespēju, ja persona nav paudusi konkrētu izvēli, tad vadīties pēc racionālas vakcīnu izlietošanas. Informējam, ka joprojām ir pieejamas arī oriģinālās Covid-19 vakcīnas.

Vakcīnu pasūtījumus noformē digitāli, izmantojot Jūsu ārstniecības iestādē pieejamo integratora sistēmu vai sūtot Covid-19 vakcīnu pieprasījuma veidlapu uz e-pastu: [covid19vakcinas@spkc.gov.lv](mailto:covid19vakcinas@spkc.gov.lv). Veidlapa ir pieejama SPKC tīmekļa vietnes sadaļā “Profesionāļiem → Covid-19 → Vakcīnu pret Covid-19 pasūtīšana” <https://www.spkc.gov.lv/lv/vakcinu-pret-covid-19-pasutisana>. Noformējot pasūtījumu digitāli, nepieciešams pievērst uzmanību pareizai vakcīnas izvēlei attiecīgajā klasifikatorā.

**Aicinām vakcinācijas iestādes:**

* + zāļu aprakstā un lietošanas instrukcijā pievērst uzmanību norādei par vakcīnu lietošanu neatšķaidītā veidā, kā arī pārliecināties ka vakcinācijas veicēji Jūsu iestādē par to ir informēti;
  + sekot līdzi izmaiņām Vakcinācijas rokasgrāmatā, kuru plāno publicēt  līdz 05.09.2022;
  + sekot līdzi NVD informācijai par plānoto operatīvo sanāksmi par darbībām pēc pielāgoto vakcīnu reģistrācijas 05.09.2022. plkst. 12:00;
  + atvērt vakcinācijas pierakstus un manavakcīna.lv kalendārus, ievērojot  pielāgotās vakcīnas saņemšanas datumu.